Document ID: 31978R1740

31978R1740
L 202/8
SLUŽBENI LIST EUROPSKE UNIJE
25.07.1978.
UREDBA KOMISIJE (EEZ) br. 1740/78
od 25. srpnja 1978.
o izmjeni Uredbe (EEZ) br. 1579/74 o postupku izračuna uvozne pristojbe za proizvode prerađene od riže i za utvrđivanje pristojbi unaprijed za te proizvode i krmnu smjesu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (1), kako je zadnje izmijenjena Uredbom (EEZ) br. 1254/78 (2), a posebno njezin članak 24.,
budući da je, s obzirom na potrebu dostupnosti najnovijih podataka o uvozu određenih proizvoda, potrebno predvidjeti češće izvještaje država članica; budući da Uredbu (EEZ) br. 1579/74 od 24. lipnja 1974. (3) treba stoga na odgovarajući način izmijeniti;
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Ovim se članku 5. Uredbe (EEZ) br. 1579/74 dodaje sljedeći stavak:
„Međutim, u pogledu proizvoda obuhvaćenih tarifnim podoznakama 07.06 A, 23.02 A I i 23.02 A II Zajedničke carinske tarife, ovi se podaci Komisiji priopćavaju svakodnevno.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. srpnja 1978.

Labels: 12
15
17
6